Martin Peritz Lizarrakoa

Martin Peritz Lizarrakoa, edo Eulatekoa (Lizarra?, XIV.m 2. erdia - Lizarra, 1434Martín Périz de Estella, o de Eulate artikulua, Javier Hermoso de Mendoza, 2010) hargin-maisu eta arkitektoa izan zen, Karlos III.a Nafarroakoaren garaiko Nafarroako Erresuman eraikin garrantzitsuetan parte hartu zuena, hala nola Erriberriko Errege Jauregian. 1389an izendatu zuen erregeak hargin-maisu eta Tuterako gazteluan gortearen gela apainak eraiki zituen 1389-1392 bitartean. Karlos III.a erregeak hainbeste mirestu zituen gela eder hauek, ezen Erriberriko Errege Jauregi berriaren lanak zuzentzeko izendatu baitzuen. Lanak 1402 eta 1420 bitartean zuzendu zituen.

Haren bustoa Nafarroako jauregiko tronuaren aretoan aurkitzen da, Nafar kulturako hamar pertsonaia ospetsuenen arteanNafarroako Jauregiko areto nagusia, Nafarroako Gobernuaren webgune ofizialean..

Lizarrako Done Mikel elizan lanak sustatu eta ordaindu zituen jaun bat izan zen, eta Eulatetarren kapera han da. Bertan Peritzek enkargatutako Santa Helenaren erretaula dago eta San Nikasio eta San Sebastianen erretaula ere han izan zen, biak 15. mende hasierako taula margotu bikainak. Kapera berean hilobiratu zuten bere emazte Toda Sanchez Iartzakoarekin batera, arkosolio bateko hilobi bikoitzean.

 Irudikapenak 

 Eraikinak 

Hauek dira Martin Peritz Lizarrakoak zuzenduriko edo parte hartutako eraikin nagusiak:
 Erriberriko Errege Jauregia eta, batez ere, Lau Haizeen dorrea eta Talaia dorrea (1414), Erriberri
 Leitzako harresiak (1411), Leitza
 Aguilar Kodesko harresiak (1416), Aguilar Kodes
 Aratzuriko gaztelua (1427), Aratzuri
 Lizarrako gaztelua (1430), Lizarra
 Brionesko gaztelua (1434), Briones
 Kasedako gaztelua (1404), Kaseda
 Txapitelaren etxea (1402), Erriberri
 Tuterako gazteluan dauden gela gortesauak (1389-1392), Tutera

 Erreferentziak 

Kategoria:Euskal Herriko arkitektoak
Kategoria:Lizarratarrak
Kategoria:Erriberriko Errege Jauregia
Kategoria:Done Mikel eliza (Lizarra)